b'\n_START_ARTICLE_\nKarbonavgift til fordeling\n_START_PARAGRAPH_\nKarbonavgift til fordeling (KAF) er en markedsbasert mekanisme for \xc3\xa5 redusere karbonutslipp som driver de menneskeskapte klimaendringene. Mekanismen begynner med en progressiv avgift p\xc3\xa5 karbonbaser brensel. Deretter blir hele eller deler av avgiften tilbakebetalt utjevnet til alle skatteyterne. Hensikten er \xc3\xa5 motivere til lavere karbonforbruk, og samtidig sk\xc3\xa5ne forbrukerne fra den \xc3\xb8kte kostnaden ved karbonbasert brensel._NEWLINE_Mekanismen har v\xc3\xa6rt foresl\xc3\xa5tt som et alternativ til kvotehandel og karbonavgifter som et middel til \xc3\xa5 p\xc3\xa5skynde overgang til et b\xc3\xa6rekraftig energiregime uten \xc3\xa5 belaste total\xc3\xb8konomien.\n_START_SECTION_\nHistorie\n_START_PARAGRAPH_\nI 1992 ble det publisert en bok i Tyskland om gr\xc3\xb8nne skattereformer, hvor metoden er diskutert, med Sveits som eksempel. Fordelingsaspektet ble omtatlt som \xc3\x96ko-bonus. Den f\xc3\xb8rste implementeringen skjedde i Basel i 1999, der elektrisitetsavgiften ble tilbakebetalt til lokalbefolkning og lokalt n\xc3\xa6ringsliv. Hver konsument fikk et fast bel\xc3\xb8p. Hvert firma fikk tilbakebetaling per ansatt opp til et masimalantall._NEWLINE_Mekanismen ble framf\xc3\xb8rt av bl.a. James Hansen i 2008 som et alternativ til kvotehandel. _NEWLINE_Det europeiske milj\xc3\xb8byr\xc3\xa5et har i en oversiktstudie fra 2011 p\xc3\xa5vist at tilbakebetalingsaspektet utgj\xc3\xb8r den mest progressive formen for milj\xc3\xb8skattelegging, men at formen er ikke er allment forst\xc3\xa5tt i befolkning, og at Pigouskattens dobbelte utbytte ikke blir oppn\xc3\xa5dd._NEWLINE_Hansens forslag fikk oppmerksomhet i Norge etter at han mottok Sofieprisen for 2010. Siden da har Naturvernforbundet og andre fremmet ordningen._NEWLINE_I 2016 fremmet Rasmus Hansson et representantforslag overfor Stortinget om \xc3\xa5 utrede mekanismen i Norge'